|  |  |  |
| --- | --- | --- |
| Rīgā | Nr. | 2018. gada |

**. §**

**Par Ministru kabineta 2016. gada 11. oktobra sēdes protokollēmuma (prot. Nr. 52 61. §) "Informatīvais ziņojums "Par Latvijas Republikas 2015. gada pārskatu par valsts budžeta izpildi un pašvaldību budžetiem"" 8. punktā dotā uzdevuma izpildi**

**TA-**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(…)

1. Pieņemt zināšanai finanšu ministra iesniegto informāciju.

2. Atzīt Ministru kabineta 2016. gada 11. oktobra sēdes protokollēmuma (prot. Nr. 52 61. §) "Informatīvais ziņojums "Par Latvijas Republikas 2015. gada pārskatu par valsts budžeta izpildi un pašvaldību budžetiem"" 8. punktādoto uzdevumu par aktualitāti zaudējušu.

3. Lai nodrošinātu izpratni par iekšējās kontroles sistēmu kopumā un saistībā ar gada pārskata sagatavošanu, Valsts kancelejai (Valsts administrācijas skolai) sadarbībā ar Finanšu ministriju, Valsts kasi, Vides aizsardzības un reģionālās attīstības ministriju un Latvijas Pašvaldību savienību:

3.1. līdz 2018. gada 1. aprīlim organizēt atvērto lekciju pašvaldību augstākā un vidējā līmeņa vadītājiem par iekšējās kontroles sistēmas ietvaru un pamatprincipiem;

3.2. izveidot mācību kursu par iekšējās kontroles sistēmas jautājumiem.

4. Vides aizsardzības un reģionālās attīstības ministrijai sadarbībā ar Latvijas Pašvaldību savienību metodiski konsultatīvo atbalstu papildināt ar jautājumiem par iekšējās kontroles sistēmu.

5. Lai sekmētu efektīvākas iekšējās kontroles sistēmas ieviešanu pašvaldībās un publiskas personas kapitālsabiedrībās, Finanšu ministrijai, Valsts kasei, Valsts kancelejai, Pārresoru koordinācijas centram, Vides aizsardzības un reģionālās attīstības ministrijai sadarbībā ar Latvijas Pašvaldību savienību līdz 2019. gada 30. novembrim sagatavot skaidrojumus (vadlīnijas) par pašvaldību un publiskas personas kapitālsabiedrību iekšējās kontroles sistēmu, lai gūtu pārliecību par gada pārskata sagatavošanas pareizību.

6. Finanšu ministrijai apkopot informāciju par šā protokollēmuma 3., 4. un 5. punktā minēto uzdevumu izpildi un iesniegt to Valsts kontrolei.

Ministru prezidents,

veselības ministra

pienākumu izpildītājs Māris Kučinskis

Valsts kancelejas direktors Jānis Citskovskis